Tîm pêl-droed cenedlaethol Lithwania

Mae Tîm pêl-droed cenedlaethol Lithwania (Lithwaneg: Lietuvos vyrų futbolo rinktinė) yn cynrychioli Lithwania yn y byd pêl-droed ac maent yn dod o dan reolaeth Ffederasiwn Pêl-droed Lithwania (Lithwaneg: Lietuvos futbolo federacija) (LFF), corff llywodraethol y gamp yn y wlad. Mae'r LFF yn aelodau o gonffederasiwn Pêl-droed Ewrop (UEFA).

Cyfnod cyntaf
bawd|Tîm Pêl-droed Lithwania yn Gemau Olympaidd, 1924

Ffurfiwyd yr LFF ym 1923, daethant yn aelodau o FIFA yn yr un flwyddyn a chystadlu yng Ngemau Olympaidd 1924 ym Mharis. Ym 1940 cafodd Lithwania ei oresgyn gan yr Undeb Sofietaidd gyda'r LFF yn cael ei ddiddymu hyd nes 1990 pan lwyddodd Lithwania i sicrhau annibyniaeth.

Ail-ffurfio gydag annibyniaeth
Ym 1990 ail-ffurfiwyd yr LFF a chwaraewyd eu gêm gyntaf fel gwlad annibynnol yn erbyn Georgia ar 27 Mai 1990. Cawsant eu derbyn yn aelodau o FIFA ym 1991 ac yna UEFA ym 1992.

Nid yw Lithwania erioed wedi cyrraedd rowndiau terfynol Cwpan y Byd na Phencampwriaethau Pêl-droed Ewrop.

Ar 6 Medi 2008, curodd Lithqania dîm RWmania 3–0 mewn gêm rhag-brofol i Gwpan y Byd 2010. Canwyd clod y fuddugoliaeth fel "buddugoliaeth hanesyddol".FIFA World Cup uefa.com Dilynwyd hyn gan fuddugoliaeth 2 - 0 yn erbyn Awstria yn Marijampolė ar 10 Medi 2008.

Gemau o bwys
Gêm ryngwladol gyntaf - Lithwania 0–5 Estonia 
(Kaunas, Lithuania; 24 Mehefin 1923)
Buddugoliaeth fwyaf - Lithwania 7–0 Estonia 
(Riga, Latfia; 20 Mai 1995)
Colled fwyaf - Yr Aifft 10–0 Lithwania 
(Paris, Ffrainc; 27 Mai 1924)

Cyfeiriadau

Categori:Pêl-droed yn Ewrop
Categori:Pêl-droed yn Lithwania
Lithwania